 Wasiiradan oo u warmaayay wargeyska Geeska Afrika ayaa ugu horayntii waxa uu Cismaan Cabdilaahi Saxariid Cadaani wasiirkii hore warfaafintu wuxuu yidhi Maanta dalkeena Dimuqraadiyada ka jirta, Nabada ka jirta iyo nidaamka dawladnimo ee ka jira,iskamay iman ee inaga ayaa sameeysanay, dalkeena waxa ka dhacay doorashooyin kala duwan, oo ah doorashooyin Madaxtooyo, Doorashooyin Golle Deegaan iyo Doorasho Baarlamaan, oo dadku iskood u dooranayeen hadba cida ay rabaan, waxaana xaqiiqo ah Somaliya oo aynu isku biirnay, dibna aynu ugala soo laabanay dawladnimadeenii, in aanay ilaa hadda gaadhin halkaynu gaadhnay, sidaas oo ay tahay sinaba suurtagal uma ah inaynu dib dambe ula midoowno Somaliya, mana haboona in maamulka Somaliya ka taliyaa ay isku mashquuliyaan Somaliland, laakiin waxaan leeyahay Maamulka Somaliya, inta aad ku mashquulsan tihiin Somaliland dhibaatooyinka dalkiina ka taagan ee u baahan in wax laga qabto, wax ka qabta, jiritaanka Somaliland waa mid lama taabtaan ah, Caalamkuna waa inuu aqoonsiga nagaga xidhan na siiya, maxa yeelay shuruud kasta oo Wadan looga baahnaa waanu buuxinay 